Dominique Ohaco

Dominique Ohaco (født 19. desember 1995) er en chilensk freestylekjører som konkurrerer i slopestyle. Hun representerte landet sitt i Vinter-OL 2014 i Sotsji, der hun ble nummer 13. Hun var Chiles flaggbærer under åpningsseremonien. Hun deltok igjen i Vinter-OL 2018 og Vinter-OL 2022.

 Idrettskarriere 
Ohaco debuterte i verdenscupen i Verdenscupen i snøbrett i mars 2012 i Mammoth i USA, der hun kom på 13.-plass i slopestyle. Hun deltok i Verdenscupen i snøbrett 2012/13, og kom der på 55.-plass totalt og sjuendeplass i slopestylecupen, og hun kom på niendeplass i slopestyle under VM i snøbrett 2013 på Voss.FIS - Dominique Ohaco - Results 2013, besøkt 22. februar 2022. I Verdenscupen i snøbrett 2013/14 fikk hun en femteplass og en sjuendeplass i slopestyle som beste enkeltresultater, og hun endte på 56.-plass i verdenscupen totalt og tiendeplass i slopestylecupen. Hun deltok i slopestyle under Vinter-OL 2014 i Sotsji, og kom der på 13.-plass.FIS - Dominique Ohaco - Results 2014, besøkt 22. februar 2022. 

Hun vant et slopestylerenn i Nordamerikacupen i snøbrett 2014/15, og deltok i Junior-VM i snøbrett 2015, der hun kom på tiendeplass i slopestyle. I Verdenscupen i snøbrett 2014/15 kom hun på 104.-plass totalt og 15.-plass i slopestylecupen.FIS - Dominique Ohaco - Results 2015, besøkt 22. februar 2022. I sesongen 2015/16 vant hun slopestyle i et europacuprenn og Big Air i et søramerikacuprenn, og med to ellevteplasser i verdenscupen endte hun på 102.-plass i Verdenscupen i snøbrett 2015/16, og hun kom der på 17.-plass i slopestyle.FIS - Dominique Ohaco - Results 2016, besøkt 22. februar 2022. 

2016/17-sesongen startet med en seier og en andreplass i Søramerikacupen i snøbrett 2016/17, og i Verdenscupen i snøbrett 2016/17 kom hun på 89.-plass totalt, og hennes beste cup ble Big Air-cupen, der hun kom på 12.-plass. Under VM i snøbrett 2017 kom hun på 14.-plass i slopestyle.FIS - Dominique Ohaco - Results 2017, besøkt 22. februar 2022. 2017/18-sesongen startet som sesongen før, med en seier og en andreplass i slopestyle under Søramerikacupen i snøbrett 2017/18, og hun kom der på en delt førsteplass både i søramerikacupen totalt og i slopestylecupen. I Verdenscupen i snøbrett 2017/18 kon hun på 35.-plass totalt, på 12.-plass i slopestylecupen og tredjeplass i Big Air-cupen. Hun deltok i sitt andre OL da hun deltok i Vinter-OL 2018, og hun kom der på 20.-plass i slopestyle.FIS - Dominique Ohaco - Results 2018, besøkt 22. februar 2022.

Hun deltok kun i to renn i 2018/19-sesongen, der hun vant sitt eneste renn i Søramerikacupen i snøbrett 2018/19, i slopestyle.FIS - Dominique Ohaco - Results 2019, besøkt 22. februar 2022. I 2019/20-sesongen deltok hun kun i et verdenscuprenn i Canada, der hun kom på 16.-plass i slopestyle.FIS - Dominique Ohaco - Results 2020, besøkt 22. februar 2022. I Verdenscupen i snøbrett 2020/21 ble Big Air hennes beste cup, der hun kom på 18.-plass. Hun deltok i VM i snøbrett 2021, og kom der på 13.-plass i Big Air.FIS - Dominique Ohaco - Results 2021, besøkt 22. februar 2022.

Hun ble chilensk mester i slopestyle og Big Air i september 2021. Hun representerte Chile under Vinter-OL 2022, og var der flaggbærer i åpningsseremonien sammen med Henrik von Appen. Hun kom der på 16.-plass i Big Air og 22.-plass i slopestyle.FIS - Dominique Ohaco - Results 2022, besøkt 22. februar 2022.Olympics.com - Dominique Ohaco , besøkt 22. februar 2022.

 Referanser 

 Eksterne lenker 


Kategori:Chilenske freestylekjørere
Kategori:Deltakere for Chile under Vinter-OL 2014
Kategori:Freestylekjørere under Vinter-OL 2014
Kategori:Deltakere for Chile under Vinter-OL 2018
Kategori:Freestylekjørere under Vinter-OL 2018
Kategori:Deltakere for Chile under Vinter-OL 2022
Kategori:Freestylekjørere under Vinter-OL 2022
Kategori:Fødsler i 1995